|  |  |  |
| --- | --- | --- |
| *A tantárgy címe***Bibliaismeret II. (Újszövetség)** | *A tantárgy kódja:*BBNSF82000  | *Félév*2018/2019. 2. félév |
| *A tantárgy típusa*Elmélet | *Óraszám*28 | *Kreditek száma:* 2 |

**Kurzusfelelős:** Wappler Ádám

**A kurzus célja:**

Európa kultúrájának gyökerei nem érthetőek meg a kereszténység, és ebből fakadóan a Biblia ismerete nélkül, vallási meggyőződéstől és felekezeti hovatartozástól függetlenül is. A Szentírás egyszerre jelenik meg előttünk úgy, mint a kinyilatkoztatás forrásaként a hit tanúja, és egyúttal, mint az emberiség gazdag kulturális öröksége. Ezen kettős vonatkozás egységének szem előtt tartása kiemelt célja a kurzusnak. Annak fölfedezése, hogy valójában az általános műveltség meghatározó része a bibliaismeret, döntő jelentőségű az európai identitás jövője érdekében is. A kulturális vonatkozás mellett a hiteles hit szempontjából is nélkülözhetetlen a Biblia – és ezen belül az Újszövetség – tartalmának, keletkezésének, szerkezetének megismerése, ugyanis Szent Jeromos szavai szerint, „aki nem ismeri a Szentírást, nem ismeri Krisztust”.

A kurzus célja ennek jegyében az, hogy az újszövetségi könyvek bemutatásával átfogó újszövetségi bibliaismereteket nyújtson a hallgatóknak, melyekkel mind a hitélet, mind a kultúra tekintetében szellemi-lelki értékekkel gyarapodhatnak.

**A kurzus leírása:**

|  |  |  |
| --- | --- | --- |
| sorszám | **Témakör** | Óraszám |
| 1. | Általános bevezetés – Biblia, mint a hit tanúja és kulturális kincsünk | 2 |
| 2. | Az isteni kinyilatkoztatás fogalma, forrásai | 2 |
| 3. | Szentírási kánon fogalma, kialakulása | 2 |
| 4. | Kortörténeti háttér – A zsidó vallási élet bemutatása, Biblián kívüli irodalmi örökség | 2 |
| 5. | A történeti Jézus-kutatás, az evangélium fogalma, a szinoptikus-kérdés | 2 |
| 6. | Az evangéliumok tartalma – az ószövetségi messiási jövendölések és születéstörténet, Szűz Mária, a hit anyja | 2 |
| 7. | Az evangéliumok tartalma – a csoda fogalma, Jézus példabeszédei | 2 |
| 8. | Az evangéliumok tartalma – szentháromnapi események | 2 |
| 9. | Márk evangélium – Isten Országa | 2 |
| 10. | Máté evangélium – Hegyi beszéd, Nyolc boldogság | 2 |
| 11. | Lukács evangélium, Apostolok Cselekedetei – Miatyánk, az imádság | 2 |
| 12. | János evangélium | 2 |
| 13. | Szent Pál apostol levelei | 2 |
| 14. | Katolikus levelek, Jelenések könyve | 2 |

**Számonkérés módja:**

Azok a Hallgatók, akik legfeljebb három alkalommal hiányoznak az óráról, *szabadon választhatnak* a vizsga írásbeli és szóbeli módját illetően.

A három fölötti, de az 50%-ot meg nem haladó hiányzás esetén a vizsga módja írásbeli, emellett a vizsgára való jelentkezés feltétele egy megbeszélés szerinti beadandó dolgozat.

Az 50%-ot meghaladó hiányzás esetén aláírás nem adható.

**Kötelező irodalom:**

[**Kocsis Imre – Bevezetés az Újszövetségbe**](http://kateketa.avkf.hu/dok/bevezetes_az_ujszovetsegbe.pdf)

**Ajánlott irodalom:**

A II. Vatikáni Zsinat DEI VERBUM kezdetű dogmatikus konstitúciója az isteni kinyilatkoztatásról

Bergoglio, Jorge Mario (Ferenc pápa), *Nyitott Ész, Hívő Szív*, Új Ember Kiadó, Budapest, 2012.

Gnilka, Joachim, *Az Újszövetség teológiája*, Szent István kézikönyvek, Szent István Társulat, Budapest, 2007.

Jeromos Bibliakommentár III: Biblikus tanulmányok, SZJKB, Budapest, 2003.

Hollai Antal, *A csend hangjai*, Gondolatok az evangéliumokról, Szent István Társulat, Budapest, 2015.

Hollai Antal, *Szemlélni és befogadni*, Gondolatok a Jelenések könyvéről, Szent István Társulat, Budapest, 2017.

Kocsis Imre, *Bevezetés az Újszövetség kortörténetébe, és irodalmába* *I-II.*, Szent István Társulat, Budapest, 2011.

Kocsis Imre, *A hegyi beszéd,* Jel Könyvkiadó, Budapest,2005.

Székely János, *Az Újszövetség teológiája*, Szent Jeromos Katolikus Bibliatársulat, Budapest, 2004.

Takács Gyula, *Az Újszövetség irodalma I–II.,* Kairosz Kiadó, Budapest, 2000.

Walter Kasper, *Irgalmasság*, Új Ember Kiadó, Budapest, 2012.

Ferenc pápa, *Evangelii gaudium*, Szent István Társulat, Budapest, 2014.

XVI. Benedek, *A názáreti Jézus I-II-III.*, Szent István Társulat, Budapest

XVI. Benedek, *Verbum Domini*, Szent István Társulat, Budapest, 2011.